runetrust/blame-folketinget-dk huggingface dataset:
Thomas Christfort (KF), 2000-11-15:
Det er ikke, fordi den gældende strafferamme på 4 og 8 års fængsel i sig selv er for lav, det er, fordi strafferammerne ikke er blevet udnyttet i tilstrækkeligt omfang, og formålet med vores forslag var derfor netop at få hævet strafniveauet med en tredjedel.
Marianne Jelved (RV), 2001-12-06:
Det er nu, der er brug for at sænke skat på arbejde, og der er ingen som helst saglige begrundelser for ikke at have fået det ind på en ordentlig måde i regeringsgrundlaget, bortset fra at Venstre skulle dominere med sit skattestop, der er helt uden perspektiv.
Frank Aaen (EL), 2001-09-06:
Men når så det er sagt, og det er vi uenige om - sådan er det - vil jeg alligevel godt sige tak til den radikale ordfører for, at de alligevel godt kan kigge på, om vi kan få nogle flere penge ud af Nordsøen, om vi kan få nogle flere penge ud af de multinationale selskaber.
Mariann Fischer Boel (V), 1998-06-11:
I lighed med sagen om vækstfremmere er man også i branchen - og i det her tilfælde er det jo detailhandelen - i gang med en frivillig udfasning af brugen af det her PVC-folie, og man er i gang med at gå over til anvendelse af alternative folier, og det er selvfølgelig et initiativ, som Venstre hilser velkommen.
Christine Antorini (S), 2010-05-25:
Men når vi fremsætter det igen – for vi har haft diskussionen tidligere – er det jo, fordi der også var en beslutning om, at man i rygelovforligskredsen skulle revidere reglerne, bl.a. for at kigge på skærpelser i forhold til børn og unge, senest i 2009-10.
Peter Skaarup (DF), 2014-01-31:
Men det skete jo så kun, fordi der var nogle tillidsfolk i Politiets Efterretningstjeneste, der havde muligheden for at gå videre med sagen i form af klager til Rigspolitiet og justitsministeren uden at risikere fyring – det er i hvert fald ikke mig bekendt sket, altså at de er blevet fyret.
Carsten Bach (LA), 2023-05-02:
Det giver så også væsentlig mere plads til, at det, vi i Liberal Alliance betragter som kronjuvelen i det nordiske samarbejde, nemlig de åbne grænser og arbejdet for minimering af grænsehindringer, kan udfolde sig mere frit, end det har været tilfældet de seneste 10-15 år.
Nanna Westerby (SF), 2010-03-05:
Derfor siger vi i SF, at der er noget galt med strukturen, så bliver vi nødt til at skævdele lidt, og så bliver vi nødt til at sige, at der prioriterer vi altså, at der skal være en uddannelsesinstitution, som har et tilskud, så den kan løbe rundt i yderområdet.
Lene Espersen (KF), 2009-05-13:
Jeg vil sige, at jeg nu tror på, at den godkendelse, som vi fik fra Europa-Kommissionen i sidste uge, den 7. maj, så der nu bliver mulighed for at lave genforsikringsordninger - og det vil altså sige ordninger, hvor der også på korte kreditter på under 2 år bliver mulighed for at få genforsikret, også inden for OECD-landene - vil medvirke til at skabe bedre rammevilkår for de små og mellemstore virksomheder.
Jeppe Mikkelsen (RV), 2012-02-24:
Og det er som sagt ikke første gang, det her spørgsmål drøftes, jeg fandt en artikel fra 2007, hvori direktøren for Statens Serum Institut estimerede, at det ville koste mellem 1 og 5 mia. kr. alene at omdanne PKU-registeret, og jeg kan så forstå, at ministeren har nogle endnu mere aktuelle tal, men de taler også om en milliardudgift.
Inger Støjberg (V), 2016-10-11:
Jeg er tilfreds med, at det med den foreslåede sammensætning sikres, at Flygtningenævnet ikke blot i fremtiden kommer til at fungere uafhængigt, men også kommer til at fremstå uafhængigt. Flygtningenævnet vil efter lovforslaget fortsat have status som et uafhængigt domstolslignende organ, hvis afgørelser ikke kan indbringes for domstolene. Flygtningenævnets opgaver vil i øvrigt blive bibeholdt, og der foreslås heller ikke ændringer i den måde, hvorpå sagerne behandles under selve nævnsmøderne.
Morten Østergaard (RV), 2009-05-07:
Altså, hvis man læser substansen i høringsnotatet, kan man se, at Østre Landsret skriver - det fremgår af høringsnotatets side 3: »Det må forventes, at bestemmelsen i praksis vil give anledning til både fortolkningsmæssige og bevismæssige vanskeligheder.«
Jens Heimburger (KF), 2000-04-13:
Samtidig kan vi forstå, at godkendelsesordningen for de private udbydere måske er en hel del bureaukratisk, og vi vil derfor anbefale, at man under udvalgsbehandlingen ser nærmere på den godkendelsesprocedure, også for den del, der omhandler adgangen til at oprette uddannelsespladser hos private.
Jan Johansen (S), 2015-04-30:
Og som ministeren også sagde før, har Dansk Folkeparti fået mange medlemmer ind i kommunalbestyrelserne rundtomkring, og jeg er da helt sikker på, at man jo også kan udøve sin indflydelse der i forhold til kommunalpolitikerne og sige, at man vil have det lagt på hjemmesiden, hvis det ikke ligger der.
Poul Nødgaard (DF), 2002-03-19:
Når det er sagt, vil jeg for egen regning og for Dansk Folkepartis vedkommende sige, at det, vi forventer os mest af ved en kommunalreform på Bornholm, helt givet er, at erhvervslivet på Bornholm under en ny storkommune, regionskommune kalder man den, vil få nogle enormt gode trivselsbetingelser.
Line Barfod (EL), 2008-03-11:
Jeg går ikke ud fra, at ordføreren vil betegne Danmark som en banditstat, men dog har vi da også i Danmark set eksempler på, at politifolk har misbrugt deres adgang til f.eks. Kriminalregisteret til at gå ind og søge på tidligere sager, gamle sager, om spritkørsel og andet.
Søren Søndergaard (EL), 2001-04-17:
Derfor vil jeg godt høre, om ministeren ikke kan bekræfte, at det her lovforslag og spørgsmålet om at kunne indhente oplysninger, teleoplysninger, ikke bare omhandler forbrydelser, som er begået, men også omhandler mistanke om forbrydelser, som kan blive begået i fremtiden, altså som blot er planlagt.
Mikkel Bjørn (DF), 2023-02-09:
Det er fuldstændig rigtigt, at jeg mener, at Alternativets forslag om at anonymisere ansøgninger om indfødsret er udtryk for en dybt, dybt uansvarlig tilgang til det her spørgsmål, for det er vores ansvar som politikere – det er stadfæstet i grundloven – at vurdere, om folk fortjener statsborgerskab, og på hvilken baggrund de fortjener det.
Per Clausen (EL), 2009-01-20:
Folketinget støtter specialiseringer i sygehusvæsenet, som kan begrundes med veldokumenterede sundhedsfaglige hensyn, således at der på den ene side sikres en høj faglig kvalitet i modtagelsen af patienterne, og borgerne samtidig behandles så hurtigt og tæt på som muligt.
Morten Messerschmidt (DF), 2006-04-21:
Når de regler nu bliver ændret, og vi kommer ned under niveau af, hvordan det var på det tidspunkt, så ville det mest naturlige være at sige, at vi fastholder de regler, som vi har udviklet i Danmark, snarere end at gå ind og sige, at vi ønsker at lave en lex danica af EU-retten for Danmark.
Ellen Trane Nørby (V), 2016-10-13:
Samtidig blev der også i den aftale, der blev indgået den 10. maj med bl.a. Socialdemokraterne, Dansk Folkeparti, Liberal Alliance, Socialistisk Folkeparti og efterfølgende tiltrådt af Det Radikale Venstre, også skabt en kvantificering af, hvor mange tilsynsbesøg der så skal føres, når en skole er udtaget til skærpet tilsyn, og også understreget, at det uanmeldte tilsynsbesøg er et redskab, som skal bruges i større omfang, herunder at man også skal have mulighed for at inddrage elevernes perspektiv på sagen og føre samtaler med elever, uden at der er ledere til stede, uden at der er lærere til stede, for på den måde også at varetage børnenes rettigheder og give dem ret til at tale med deres egen stemme.
Mette Kierkgaard (M), 2023-11-28:
Det er jo også noget, vi hører fra bl.a. Ældre Sagen, som er ude og sige, at hvis det er sådan, at vi skal lave noget på den korte bane, er det her omkring teams jo utrolig vigtigt, fordi det er det, der også er med til, at vi kan rekruttere og fastholde medarbejdere.
Karen Hækkerup (S), 2008-03-11:
Samtidig breder forbryderorganisationer deres net ud over hele verdensdele, og det danske politi ville være ilde stedt, hvis ikke de havde mulighed for at samarbejde med kollegaer i andre lande for at dæmme op for og afsløre den grove kriminalitet, som er disse kyniske bagmænds varemærke.
Villy Søvndal (SF), 2004-11-16:
De sker i områder, hvor folk har haft et meget slidsomt job i fiskeindustrien eller i fremstillingsindustrien, og så sker de i de meget fattige områder, f.eks. Lolland-Falster, de områder, som har store, massive sociale problemer, mens de stærke områder går fri.
Morten Messerschmidt (DF), 2023-12-12:
Men der var faktisk, sidst vi mødtes, synes jeg, en måske endda for statsministerens karakter lidt uventet indrømmelse, da hun sagde og erkendte, at det at nedbringe mængden af djøf'ere, administrative medarbejdere – kolde hænder, hvis vi skal bruge det udtryk – havde været sværere end ventet.
Susie Jessen (DD), 2025-01-09:
De her aflastningsområder kommer til at udgå fra de nationale interesser i kommuneplanlægningen, og det er jo en reel problemstilling derude, hvor de her byggemarkeder og elektronikbutikker og sengetøjsforretninger og alt muligt bliver til de her små pupper af aktivitet, som er uden for bymidten, og så kommer det jo til at dræne de traditionelle bymidter.
Jacob Jensen (V), 2020-03-11:
For det er vigtigt, at vi får håndteret det her, både af hensyn til de effekter, vi kan få ud af det, men også for at sende det signal til de mennesker, som er berørte og har usikkerhed omkring deres hjem, usikkerhed omkring deres virksomhed eller produktion, at vi fra Folketingets side er helt fremme i skoene på den her dagsorden, og at vi tager det dybt alvorligt.
Astrid Krag (S), 2018-05-29:
Nej, vi sørger jo med det ændringsforslag, vi har stillet, netop for, at det her lovforslag løser det problem, som vi diskuterede under førstebehandlingen, og som har været formålet med det, samtidig med at vi tager de bekymringer og advarsler om social dumping alvorligt.
Jeppe Kofod (S), 2002-05-22:
Jeg vil blot spørge Venstres ordfører, også af ren nysgerrighed, der er jo mange fine og flotte hensigtserklæringer i Venstres ordførertale, som jeg synes er vigtige at lytte til, men helt konkret: Hvilke initiativer ved udflytning af statslige arbejdspladser påtænker Venstre at tage i forhold til de svagtstillede udkantsområder som f.eks. Bornholm, Lolland-Falster og andre steder?
Bjarne Laustsen (S), 2002-05-08:
Det må irritere ministeren grænseløst, at man ikke har været i stand til at finde et eneste eksempel på noget menneske i dette land, der ønsker at gå på deltid, og som ikke kunne være kommet det på baggrund af de systemer, som ministeren taler om. Det her åbner op for snyd og plat.
Sophie Hæstorp Andersen (S), 2003-02-27:
Alligevel vil jeg godt spørge fru Eva Kjer Hansen, om hun mener, at en reklame, hvor robotter danser efter indtagelse af T-Beer, unge fester i en undergrundsbane efter indtagelse af Smirnoff Ice, X-Cider ankommer med ufoer, i virkeligheden har de 20-25-årige som målgruppe, således som branchen selv påstår.
Per Stig Møller (KF), 2010-11-10:
Jeg har også haft møde med det Danske Sprognævn, et ganske glimrende møde, og det Danske Sprognævn er jo i virkeligheden enig med hr. Søren Krarup i, at man faktisk også skal rådgive, men man kan bare ikke fortælle, hvordan alle skal skrive.
Rasmus Horn Langhoff (S), 2022-04-28:
Jeg kan selv være bekymret for, om det får os hele vejen i mål, så vi får alle de organer, der er behov for, når der ved udgangen af sidste år stod de her 389 danskere på venteliste, og når vi desværre også oplever, at der er danskere, der dør, mens de står på en venteliste til et organ.
Peter Christensen (V), 2011-11-10:
Men det er jo interessant, at der først er en fra Socialdemokratiet, der siger, at der er over 200.000 arbejdsløse, at der så er en anden fra Socialdemokratiet, der siger, at nu laver man en pakke, der øger beskæftigelsen med 9.500, og at man så overhovedet ikke vil diskutere, hvilken effekt det har, at man samtidig øger skatter og afgifter, ja, man bliver nærmest lidt vred over, at det bliver taget med ind i debatten.
Christian Juhl (EL), 2022-05-04:
Jeg vil gerne høre Radikales ordfører, om ikke det er rigtigt, at vi nok er det land i verden, der har deltaget i flest militære aktioner rundtomkring i verden i forhold til vores befolkningstal, og at vi rent faktisk har haft mange flere muligheder – noget, vi kunne have deltaget i, hvis vi ville.
Ole Glahn (RV), 2006-10-26:
Nu ved jeg godt, at der også er gartneri og skovbrug med, men hvis vi nu tager landbrug som hovedoverskrift, kan hr. Leif Mikkelsen så slet ikke se, at det kan virke lidt underligt, at et enkelt erhverv skal have den favorable situation, mens andre erhverv, som også er i konkurrencesituationer, ikke får det?
Søren Kolstrup (EL), 2001-03-29:
Jeg vil gerne lige præcisere, at Enhedslisten fuldt ud anerkender behovet for en gennemgribende renovering, men vi har samtidig sagt, at forudsætningen for at gå i gang med en sådan gennemgribende renovering er, at der foreligger en plan for, hvordan den økologiske spildevandsbehandling kan reducere dette erkendte behov for renovering af hele kloaknettet.
Troels Lund Poulsen (V), 2002-01-24:
Fra dansk side skal vi fortsat arbejde for, at der internationalt lægges det størst mulige pres på begge parter, og her er både EU, USA, FN og Rusland centrale spillere. Ser vi på den dagsaktuelle mellemøstensituation, kan det konstateres, at der har været endog særdeles uheldige episoder, der ikke ligefrem peger på et gunstigt forhandlingsklima.
Merete Riisager (LA), 2018-03-15:
Men vi skal samtidig sikre, at skolerne lever op til to overordnede krav: stå mål med-kravet, altså at undervisningen står mål med, hvad der i almindelighed kræves i folkeskolen, og så kravet om, at frihed og folkestyre skal præge skolens virke, uanset hvilke værdier og opfattelser skolen i øvrigt bygger på.
Leif Lahn Jensen (S), 2015-11-04:
Men jeg kan simpelt hen ikke forstå, at ministeren og regeringen mener, at dem, som virkelig gerne vil, men ikke kan arbejde, kan komme i arbejde, ved at man tager penge fra dem – dem, som ikke tænker på økonomien, dem, som virkelig gerne vil tage et lavtlønsjob, dem, som er ligeglade med, at de sådan set mister penge ved at gå på arbejde, men ikke kan, fordi de er syge eller psykisk syge eller har andre problemer.
Pia Christmas-Møller (KF), 2007-01-25:
Kan hr. Ole Sohn på SF's vegne garantere, at SF hverken støtter eller deltager i en socialdemokratisk ledet regering, der ikke har et regeringsgrundlag, der indeholder, at skattestoppet skal fjernes hurtigst muligt, og hurtigst muligt er inden for det første halve år?
Per Stig Møller (KF), 2009-04-02:
Og der nævnes jo heller ikke Hamas' godkendelse af eller direkte involvering i disse raketbeskydninger, som jo fastholder usikkerheden i området, og som har været medvirkende til det valgresultat, vi har fået, og som også havde til formål at få det valgresultat, man fik, fordi Hamas ikke ønsker en tostatsløsning.
Simon Emil Ammitzbøll (LA), 2017-02-22:
Jeg anerkender, at man ikke kan komme frem og tilbage 24 timer i døgnet, men der er jo den mulighed, at man faktisk kan komme frem og tilbage uden at skulle betale for en færgetransport, og det er jo den færgetransport, der er en form for kompensation for i nogle af de forskellige ordninger, vi har i forhold til øerne.
Jens Joel (S), 2025-10-31:
At der så er forskel på, hvordan vi håndterer og straffer mennesker, alt efter om de har psykisk sygdom, rører vi jo ikke ved, og jeg synes sådan set også, at vi kan være stolte af, at vi har en tradition for at behandle anderledes, når dem, der begår kriminaliteten, er psykisk syge, end i andre tilfælde, hvor de ikke er det.
Steen Gade (SF), 2008-06-03:
Det var jo noget af det, der blev vist og synliggjort årene omkring 2003, 2004 og 2005 i de samfundsøkonomiske analyser, og som også er blevet udnyttet i partnerskaberne osv. Alt sammen fornuftige initiativer, men hvis vi virkelig skal tage de beregninger - også dem, der ligger på EU-niveau - alvorligt, så skal vi i virkeligheden lave en massiv indsats på de her områder.
Keld Albrechtsen (EL), 2002-01-30:
Men så er det jo nøjagtig så galt, som jeg frygtede, nemlig at man vil sætte Den Europæiske Menneskerettighedsdomstol ud af spillet som sidste instans i menneskerettighedssager, og så bliver Unionen sin egen dommer i menneskerettighedsspørgsmål.
Svend Erik Hovmand (V), 1998-01-29:
Ved den lejlighed lovede regeringen, at den ville gøre alt, hvad den overhovedet kunne for at fremskynde erhvervsudviklingen i området, og at den ville tage en række initiativer, og i dag står skatteministeren på denne talerstol og siger præcis det samme: Man vil følge udviklingen og tage nogle initiativer.
Astrid Krag (S), 2017-04-21:
Fra Socialdemokratiets side har vi jo foreslået, at man lavede en ekstern, uvildig analyse af konkurserne, og at man kiggede bredere på det, altså tilbage fra 2003, hvor vi fik frit valg, som vi jo indførte, ikke sammen med Liberal Alliance, for det var der ikke noget, der hed dengang, men Socialdemokraterne sammen med den daværende regering, VK-regeringen, og Dansk Folkeparti.
Martin Lidegaard (RV), 2023-12-07:
Og jeg har utrolig svært ved at forstå, hvorfor Socialdemokratiet ikke har kunnet leve med det kommissorium, vi skal stemme om om lidt – et kommissorium, som vi er mange, der har arbejdet længe med at gøre så ordentligt og godt og upolemisk, at vi egentlig troede, at alle kunne se sig selv i det, og at alle kunne se en interesse i, både for folkestyrets og for efterretningstjenesternes skyld, men også for myndighedernes skyld og for alle involverede parters skyld, at få en ordentlig afslutning på hele det her stærkt spektakulære forløb.
Heidi Bank (V), 2023-05-24:
Og jeg kan bare undre mig over, at man på den ene side står og siger, at man vil fjerne noget, fordi man så får løst hele det problem med kriminalitet, og at man ikke skal kriminalisere unge, og at der sandelig ikke skal være noget med det i forhold til middelklasseforældre – og hele den der måde, som retorikken er på omkring det fra ordførerens side.
Keld Albrechtsen (EL), 2001-04-25:
Vi opfatter, at den danske regering lader sig presse og true af Kommissionen, og det blev jo drøftet på et uformelt økonomi- og finansministermøde for et par dage siden, hvor der kom nogle særdeles tågede meldinger ud om ministrenes drøftelser med Kommissionen.
Christian Poll (ALT), 2017-10-05:
Hvis man kigger på, hvordan det er gået de sidste mange år og fremskriver den udvikling, lander vi i størrelsesordenen 60 pct. i 2030, og hvis vi kigger på Parisaftalens mål om at holde os under 1,5 til maks. 2 grader om året, skal vi jo også op i den der liga.
Finn Sørensen (EL), 2015-07-03:
Det er bare sådan en bemærkning, jeg synes ordføreren skulle tage med sig hjem, altså at prøve at forestille sig, hvordan det er for rigtig levende mennesker, som ordføreren nu vil byde at leve for noget, der ligger langt under det, der er enighed om man med rimelighed kan kalde fattigdomsgrænse.
Pernille Rosenkrantz-Theil (EL), 2004-03-09:
initiativ og den usynlige hånd, og hvad det ellers er, at denne her regering går og tilbeder af liberalistiske tanker, ikke fungerer, skal vi så alligevel holde fast i det og holde de arbejdsløse som gidsler, eller kunne det være, at man skulle overveje en ny strategi?
Kristian Thulesen Dahl (DF), 2004-12-15:
Det har været helt åbenlyst, at vi har haft et efterslæb med hensyn til de ældre medicinske patienter, og derfor er vi også glade for, at der er sat penge af i år, næste år og nu også i 2006 til øgede initiativer over for de ældre medicinske patienter.
Brian Mikkelsen (KF), 2009-03-18:
Vi har givet penge til forældreprogrammer, vi har givet penge til behandlingsprogrammer, vi har afsat penge til at styrke kommunens indsats over for de unge, og vi har også udviklet nogle redskaber, som man kan bruge i forbindelse med de unge, så der er taget mange initiativer ud fra den tobensfilosofi, vi har.
Karen Ellemann (V), 2009-04-22:
For spørgeren vedbliver med at ville debattere fattigdom som værende et spørgsmål om økonomi, og den diskussion kan jeg ikke bidrage til som socialminister, fordi jeg ser med socialministerkasketten på fattigdom som den sociale fattigdom, den kulturelle fattigdom og de resultater, der er af, at man står i en socialt udsat situation.
Anders Samuelsen (LA), 2014-06-03:
Så kan alle jer, der er i arbejde, til gengæld få en lettelse på 20.000 kr., og så kan I forhandle med jeres arbejdsgiver på nogle andre vilkår, så arbejdspladserne kan blive bevaret til gavn for bornholmerne, den enkelte ansatte på arbejdspladsen, familierne og børnene på Bornholm.
Vivi Kier (KF), 2010-11-04:
Jeg må fremhæve, at forældre, der i indeværende år har fået tildelt kompensation efter de gældende regler, ikke vil blive berørt af det nye forslag, men jeg forstår til fulde, at såvel organisationer som forældre finder forslaget om at indføre et loft som meget begrænsende.
Kathrine Olldag (RV), 2020-12-15:
Derfor er vi faktisk i Radikale Venstre utrolig stolte af at have været med til den reform, vi endte med at lande, fordi vi faktisk synes, at den indfriede langt de fleste af de ønsker, vi havde til en mere balanceret vægtning af økonomien på tværs af landets kommuner, vest og øst, indkomstlav og indkomsthøj, også selv om vi godt ved, at der også i kommuner med en høj skat bor ganske almindelige mennesker, som jeg tror at også Konservatives ordfører talte om tidligere, som jo ville blive ramt af den her forhøjede skat.
Henning Hyllested (EL), 2014-03-25:
Så kunne man også konstatere, der var en vækst i persontransporten med tog derovre, endda en ret kraftig vækst, men man gjorde ikke opmærksom på, at væksten jo stort set kun var sket i London, hvortil der jo var en voldsom tilflytning, ligesom vi kender det fra vores egen hovedstad, med forøget behov for pendling, også på grund af den betalingsring, man har indført i London, som jo også gav et øget pres på den kollektive trafik, herunder jernbanetrafikken i London, og det, at arbejdsmarkedsforhold gjorde, at nogle skulle til at leve af flere jobs og derfor fik et øget transportbehov.
Inger Støjberg (V), 2010-04-20:
Alle folkepensionister, der er økonomisk vanskeligt stillede, har således mulighed for at søge kommunen om hjælp til betaling af ekstraudgifter, der f.eks. kan opstå som følge af et handicap, aldersbetingede sygdomme, uforudsete begivenheder eller andet.
Benny Engelbrecht (S), 2018-04-12:
Jeg vender tilbage til det forslag til vedtagelse, som et bredt flertal af partier står bag, men med det forslag til vedtagelse har vi muligheden for at kunne sende et signal om, at det er der et bredt flertal, der står bag i Folketinget, og det tror jeg er nyttigt, ikke mindst fordi der i medierne har været nogle enkelte udmeldinger, som kunne tolkes i en anden retning, fra nogle partier, og vi kan i hvert fald få slået entydigt fast, at der er opbakning på den linje.
Christian Friis Bach (RV), 2014-05-06:
Vi kan have brug for dem, der kommer i dansk landbrug, vi kan have brug for den højtuddannede forsker, der bliver ansat i en dansk medicinalindustri og trækker måske tre, fire, fem danske arbejdspladser med sig, fordi de bidrager til at skabe nye ideer, de bidrager til at øge væksten, eksporten, og det er godt for Danmark.
Finn Sørensen (EL), 2013-01-15:
Jeg kan høre, ordføreren siger, at det, det drejer sig om, er »bedst og billigst«, og så vil jeg bare spørge: Synes ordføreren, det er en god idé at konkurrenceudsætte, som det hedder, ældreplejen: praktisk hjælp, personlig pleje og madservice?
Ellen Trane Nørby (V), 2017-02-01:
Og det giver rigtig god mening, for vi har sådan set behov for stærke kompetencer, hvad enten man er på en børneafdeling, er ude i almen praksis eller står på en lidt bredere afdeling og har behov for egentlig at vide noget mere om allergi i forhold til at kunne sende patienterne det rigtige sted hen, også i forhold til udredning og i forhold til behandling.
Pia Gjellerup (S), 2002-12-09:
Jeg ved, at Enhedslisten i høj grad har været opmærksom på den samme problemstilling, som er i kontanthjælpsfamilier, hvor begge ægtefæller er på kontanthjælp, og hvor der også i en ganske betydelig grad dækkes udgifter til bolig osv. Der er nogle misforhold, og dem har vi været med til at ændre.